als_Latn dik_Latn sag_Latn
Armend Zemaj – në mbledhjen e Komisionit për Legjislacion, Mandate dhe Imunitete iu ka drejtuar kryetares, Albulena Haxhiu se kjo mbledhje është thirrur për ta politizuar rastin e Astrit Deharit dhe jo për ta zbardhur atë.
“Nëse është qëllimi politik atëherë mund të thërrasësh konferencë. Jemi 11 anëtarë të tjerë që më së paku ty të japim përgjegjësi”, i është drejtuar Zemaj – Haxhiut.
“Do ta ftoja prokurorin për këto deklarata tua kur thua se është vdekje politike.”
“Ministria e Drejtësisë është në menaxhim të burgjeve dhe deshta të ua përkujtoj se një javë para se të ndodhë rasti e kemi pasur në raportim ministren e Drejtësisë. Ju nuk e keni bërë asnjë pyetje për menaxhimin e situatës në burgje”, ka vazhduar Zemaj.
“Edhe kjo thirrje e sotme nga ana juaj është politike, jo për ta zbardh por për ta politizuar. Më vjen keq që keqpërdorni diçka të tilla. Interferimi në raste të veçanta është interferim në drejtësi”, ka përfunduar Zemaj.
als_Latn als_Latn als_Latn als_Latn als_Latn